
II 

Cele d'intaiu oranduieli bisericeşti in părţile noastre 

Pana la Constantin - cel- Mare, care, printr'un sir de masuri, luate cu un deosebit 
simt politic, ajunse a da Imperiului o forma religioasa creştina, nu putea fi vorba de 
Dunăre, unde implantarea creştinismului era mai noua, de aşezarea unei ierarhii a legii 
care lupta cu toata puterea hotărâtoare a oficialităţii. Creştinism fara episcopi canonici a 
fost cu putinţa aici si peste o mie de ani de la aceste tmpuri intunecoase, deci cu atât mai 
mult atuncea; religie prinsa de la o bucata de vreme in forme stricte si sfinte, imutabile si 
eterne, el a putut trai, in anume locuri si imprejurari, pana forte târziu si fara ele. Darul 
hirotoniei, "punerii mâinilor" asupra preoţilor si darul sfinţirii lăcaşurilor sfinte - sarcina 
cercetării lor are mai putina insemnatate si se lasă deseori la o parte - le exercitau atunci 
preoţi mai bătrâni si singurateci, călugări vestiţi pentru evlavia lor. In acest timp, de 
altminterea, episcopii, al căror nume e nou - cei vechi ziceau piscup si slavoneste, 
Vlădica, "stapan" -, se alegeau, cum se ştie, de cetăţenii unui oraş, de poporanii unei 
biserici, si ei puteau fi ridicaţi oricând din rândurile mirenilor, fara a fi sfinţiţi măcar in 
forme canonice reale. 

Astfel de pastori sufleteşti au fost, neapărat, din cele mai depărtate timpuri, in 
oraşele vecine cu noi, care s'au mai păstrat după retragerea dregătorilor si a legiunilor din 
Dacia, adecă in oraşele de la Mare si cele de la Dunăre, ceia ce inseamna de pa malul 
drept al acestei ape. Ei nu par sa fi existat insa la venirea in părţile noastre a Goţilor, cari 
erau inca, in clipa năvălirii, pagani, de si episcopul Teofil al "Goţilor" iea parte la sinodul 
ecumenic din 325. Goţii aveau insa in mijlocul lor un mare număr de robi luaţi in cursul 
expediţiilor prădalnice pe care le făceau pe Mare in Asia Mica, provincie creştina clasica. 
Dintre aceştia s'a ridicat Ulfila, care a dat barbarilor creştinismul arian, eretic fata de 
hotaririle sinoadelor chemate, patronate si presidate de împăraţi. Pentru ai sai Ulfila, care 
a tradus Biblia in limba gotica si a intemeiat astfel literatura germana, e un om mare. 
Pentru noi si alcătuirile noastre bisericeşti el are insa numai insemnatatea ca a strămutat 
la arianism pe cea mai mare parte din creştinii, fara deosebire de naţie, cari locuiau in 
părţile dunărene. Pe urma lui găsim in marea cetate a Durostolului, Drastorul scriitorilor 
noştri mai vechi si Silistra de astăzi, un episcop arian, de origine latina insa, cum ii arata 
numele, pe Auxentius; el a scris si viata lui Ulfila care 1-a invatat si I-a dat si darul 
episcopal. 

Arianismul dunărean si balcanic, sprijinit de puterea Goţilor, al căror partid 
pagan, represintat prin Atanaric judele, prigonitor de creştini - atunci se pomenesc pe 
pământul nostru mucenici, ca Sava si Nichita, cu nume latino-grecesti-, a durat cat si 
aceasta stăpânire. Cu Alaric, Goţii de Apus sau Visigotii s'au strămutat, fara a lasă urme 
de niciun fel, in Italia; tot asa au făcut apoi si Ostrogotii, supt regele Teodoric, care 
stătuse un timp, in tinereţea sa, la Novae, Sistovul din zilele noastre, patria mucenicului 
Lupus, unde, iarasi, a fost, neapărat, si un al doilea episcop arian, pe langa cel din 



Durostor, si unul si altul fiind pentru amândouă malurile Dunării. La anul 500 arianismul 
isi incheiase stăpânirea in aceste Ţinuturi. 

Imperiul insa nu putea sa stăpâneasca de fapt in asemenea depărtate parti de 
margine, si astfel era si domn in ale lumii episcopul, mai mult sau mai puţin ortodox 
acuma, si in stare sa meargă la sinoadele din oraşele mari ale Răsăritului, unde se hotaria, 
după placul împăraţilor schimbători, normele credintii. Ce traiu duceau astfel de episcopi 
de la hotare ştim după Viata Sf. Severin, care a păstorit in Panonia, cu puţin timp inainte 
de căderea Romei supt Odoacru, regele herut. El are grija oraşului, care e in adevăr al 
sau, supt toate raporturile; chiama poporul, ii judeca, ii pedepseşte, ii da sfaturi politice; 
scrie către regele barbar vecin, ii spovedeşte, ii lecuieşte, ii face sa respecte legea 
creştina, in care acesta nu crede; dar mai ales, pe langa atâtea dovezi de intelepciune, face 
minuni si imparte preziceri, pentru toţi si pentru toate. Prin el se mai tine in astfel de 
locuri ameninţate ceva din gospodăria, din pacea, din limba, din cultura Romei, izgonita 
ca stăpânire de către barbari, cari, ei, nu ştiu sa stăpâneasca, ci numai sa stoarcă si sa 
apese in vechi forme naive si crude. 

Ca si in Naissus, margus si Viminacium din regiunea sârbeasca, in Sirmium si 
Singidunum de la sava si Drava, in Serdica, Sofia si Odessos-Varna din părţile bulgăreşti, 
episcopii hotărăsc toate si in margenea moesica, la Nicopolis pe Iantra, la Novae, la 
Durostor, unde se intalneste si un nou mucenic , Emilian. Ei raman ortodocşi in acest 
veac al V-lea când împăraţii apleacă spre doctrina eretica noua a lui Eutyches, 
monofistismul. In păstrarea tradiţiei asa cum o hotărâse mai de curând soborul din 
Chalkedon, aceşti episcopi sunt sprijiniţi de poporenii lor si, ceia ce li foloseşte mai mult, 
de soldaţii luaţi din mijlocul lor pentru apărarea de barbari, cari roiesc inca dincolo de 
Dunăre, a acestor cetati. 

Cel d'intaiu împărat de Răsărit, care, cucerind o buna parte din malul stâng al 
Dunării, incearca a cuprinde in forme strict ierarhice acest separatism bisericesc, e marele 
Iustinian, la jumătatea veacului al Vl-lea. 

Inca inainte de a fi inlaturat stăpânirea Ostrogotilor in Italia, in 535 Iustinian iea 
arhiepiscopului de Salonic, vicariu statornic al Scaunului roman in părţile dunărene si 
balcanice, cere se ţineau inca de acesta, situaţia lui de suprem cap bisericesc, si o da unui 
nou prelat a cărui reşedinţa o statornici el la Tauresium, locul sau de naştere, numit de el, 
ca restaurator, Prima Iustiniana. 

Aceasta arhiepiscopie n'avu insa mai mult viitor decât insasi stăpânirea cea noua 
bizantina la nordul Dunării. Peste câtva timp, Patriarhia constantinopolitana, legata in 
desvoltarea ei de Imperiul de Răsărit, smulgea Romei drepturile asupra acestei provincii. 

Nu trebuie sa se creadă insa ca aceasta usurpare, potrivita, de altfel, cu situaţia 
geografica si cu toate celelalte imprejurari, ar fiavut efecte reale asupra vieţii bisericeşti 
din părţile noastre. Infiltraţia slava a rămas si ea fara resultate deocamdată. La noi ca si in 
Panonia, barbarii cei noi putură cunoaşte si primi, in mare parte, creştinismul, pe care ii 
duseră cu ei in Peninsula Balcanica, unde gasira un si mai puternic substrat creştin. Astfel 
si dincolo de hotarele stăpânirii de fapt a Bizanţului, aceiaşi religie, represintata de 
episcopii dunăreni, unia pe locuitorii deosebitelor teri. Aceşti episcopi păstrau, de 
altminterea, rostul; lor de carmuitori in oraşe, si, in veacul al VH-lea, când, supt 
împăratul mauriciu, Romani din Constantinopol si barbari de la Dunăre erau in veşnica 



lupta, episcopul de Novae avu aceiaşi situaţie ca odinioară Sf. Severin sau episcopii sârbi 
in vremea năvălirilor hunice. 

O schimbare a condiţiilor religioase in părţile locuite de Romani se petrece numai 
atunci când Bulgarii uralo-altaici, veniţi, spre sfârşitul veacului al VH-lea, prin Scitia 
Mica in mi9jlocul Slavilor mesici, trec la creştinism, in forma latina intaiu, apoi in cea 
fireasca răsăriteană, supt regele Boris, botezat acum Mihail, la sfârşitul veacului al IX- 
lea. 

Biserica cea noua a Bulgariei, creştine prin voia stapanitorului ei, n'vea o 
organisatie deplina; un episcop stătea pe langa suveran, care incepea sa aibă ambiţii mai 
inalte. Despre fiinţarea episcopiilor dunărene sau despre cei cari ar fi ocupat scaunul lor 
de păstorie, n'avem nicio ştire. In ce priveşte pe Romani, cari se pot privi acuma ca un 
popor cu totul format, ei păstrau si mai departe legaturile lor bisericeşti cu malul drept al 
Dunării. De la un timp, Biserica bulgăreasca si-a avut cărturarii si caligrafii ei, cari 
imitau, după putinta,stralucita viata culturala a Bizanţului grecesc. In slova cea noua, zisa 
cirilica, incepu a se scrie prin aceste Ţinuturi care pana atunci stătuseră in afara de 
hotarele civilisatiei bisericeşti, care era pe atunci si civilisatia de căpetenie. 

Totuşi, si in zilele mai luminate ale Tarului Simion, care căutase si nădăjduise sa 
ajungă împărat in Constantinopol, Biserica Bulgariei era insasi prea slaba in ceia ce 
priveşte viata culturala pentru ca sa poată determina la noi inceperea unui curent de 
cultura slavona imprumutata. De buna sama ca atunci au pătruns la noi cuvintele slave 
sau slavo-grecesti care numesc părţile slujbei , cărţile intrebuintate in ea, felurite 
rugăciuni si cântări, in scurt, toate amănuntele bisericeşti. Dar intr' aceasta si invatarea pe 
de rost a Crezului, a Tatal-Nostrului, a unor "molitfe" mai obişnuite in limba slavona, asa 
cum o vorbiau pe atunci Bulgarii slavisati, se incheie inraurirea exercitata asupra noastră 
supt raportul bisericesc de vecinii de peste Dunăre. O stăpânire politica a lor asupra 
noastră, care ar fi crescut inraurirea, n'a existat, cu toate ca mulţi invatati, străini si 
romani, au crezut intr' insa. Terile noastre erau atunci acoperite de mlaştini si păduri, si 
cele câteva sate ascunse in poiene nu erau in stare sa atate pofta de cucerire a nimănui. 
Trebuie sa spunem ca raza culturii mai inalte se opria cu totul la hotarele noastre. 

Când împăratul Vasile, zis Bulgaroctonul, fiindcă a măcelărit bulgari cu miile, 
mântui, - supuind regiunile apusene, unde se adăpostiseră cei din urma apărători ai 
neatârnării, - cu supunerea, cu distrugerea Taratului bulgăresc, el trimise (1019) un 
arhiepiscop grec, Ioan, in Bulgaria, in capitala ultimilor Tari de Apus, Ohrida, si organisa 
din nou, cu prelaţi din Bizanţ, biserica terii supuse. Avem actul lui de oranduiala (1020), 
si din el se vede limpede ca părţile noastre erau in strânsa atarnare ierarhica de episcopii 
din Silistra si Vidin, cari inlocuisera pe cei din aceiaşi Silistra-Durostorum, din Novae si 
din Viminacium. 

Astfel, preoţii noştri facura, in veacurile al Xl-lea si al XH-lea, drumul la aceste 
centre bisericeşti bizantine pentru linia Dunării bulgăreşti, intocmai asa precum urmaşii 
lor reluara acelaşi drum in veacul al XVIII-lea, când mai ales Vidinul, Diiul Romanilor, 
impartia hirotonii ieftene după răspunderea unei taxe fixe si invatarea, mai mult sau mai 
puţin neindastulatoare, a câtorva rugăciuni străine. 



O noua era pentru Biserica noastră incepe, in sfârşit, cu intemeierea celui de-al 
treilea Stat bulgăresc, al Asanestilor. Nu e nicio dovada ca el ar fi cuprins in sine si parti 
de dincoace de Dunăre; luarea-aminte a împăraţilor era indreptata, de altminterea, nu 
asupra smârcurilor si pădurilor de sălcii de pe malul stâng al Dunării, ci asupra bogăţiilor 
si strălucirii Bizanţului. Totuşi de episcopii bulgari de la Dunăre din aceasta noua epoca, 
numiţi de Patriarhul de Tarnova, care a fost recunoscut, o clipa, de Papa, au fost mai 
strâns legate judeţele romaneşti din apropierea râului si, prin ele, Romanii din Ţinuturile 
celelalte. Acum mai ales a pătruns la noi influenta slavona in Biserica, precum in aceiaşi 
epoca s'a intins o influienta bizantino- slava asupra Statului. 

Ca punct prin care s'a făcut in cea mai mare parte inraurirea trebuie sa se insemne 
Taratul bulgăresc separatist care se intemeiaza in părţile Vidinului la sfârşitul veacului al 
XlII-lea, după ce se incheie şirul marilor împăraţi si incepe, odată cu decadenta, si 
sfărâmarea împărăţiei. Pe acolo, in regiunea din stânga Oltului, unde pana la 1300 a fost 
un Voevodat deosebit, a pătruns curentul de cultura religioasa bulgăresc, care se 
desfăcuse el insusi din largul fluviu, cu depărtate izvoare, al culturii ortodoxe bizantine. 

In curând insa năvălirea turceasca era sa schimbe multe, si, intre altele, ea a 
sfărâmat vatra acelei culturi din Tarnova, unde Patriarhul Eftimie intemeiase o scoală 
vestita, si a risipit in toate părţile flăcările, din care s'a aprins apoi foc si pe vatra noastră. 
Iar, in caelasi timp, episcopiile bulgăreşti ramaseră asa de ingustate in rosturi si venituri 
după ce subasii turci se aşezaseră in reşedinţele boierilor bulgari, guvernatori de 
provincii, incat ei fura bucuroşi sa se strămute la noi, cu situaţia lor ierarhica, cultura si 
talentele lor. 

Astfel se ajunse, cu treizeci de ani inainte de ultima luare a Tarnovei de către 
Turci, la intemeierea celei d'intaiu episcopii canonice a Romanilor, cari pana atunci, in 
Domnia cea noua "a toata Tara-Romaneasca", formata puţin după anul 1300, ca si in 
părţile supuse inca Ungurilor si Tătarilor (Ardealul, părţile ungureşti si viitoarea 
Moldova), avusera numai Vladici-egumeni, stand prin locuri ferite, in schituri de lemn, 
unde-i caută evlavia oamenilor ca si nevoia clericilor de a capata, din mâinile lor, 
necanonice, de sigur, dar singurele intinse spre binecuvântare, hirotonia. De astfel de 
episcopi e vorba când la 1234 Papa se plânge ca in episcopia sa romaneasca, a 
Cumanilor, - cum vom vedea in părţile buzăului, putnei si Bacăului - , "falşii episcopi", 
pseudoepiscopi, zice scrisoarea, ai Romanilor au ispitit la ei si pe "unii din regatul 
Ungariei, Unguri ca si Germani si alţi catolici, cari vin la dinsii ca sa ramaie statornic si 
alcătuiesc unul si acelaşi popor cu Romanii", adecă locuitorii târgurilor de munte pe care 
străinii de alta lege le intemeiasera de curând. 



